CELEX: C2005/217/49
Language: lt
Date: 2005-09-03 00:00:00
Title: Byla C-184/05 Hoge Raad der Nederlanden2005 m. balandžio 22 d. sprendimu pateiktas prašymas priimti prejudicinį sprendimą byloje Twoh International B. V. prieš Staatssecretaris van Financiën

3.9.2005   
            
            
               LT
            
            
               Europos Sąjungos oficialusis leidinys
            
            
               C 217/25
            
         
      Hoge Raad der Nederlanden2005 m. balandžio 22 d. sprendimu pateiktas prašymas priimti prejudicinį sprendimą byloje Twoh International B. V. prieš Staatssecretaris van Financiën
   
   (Byla C-184/05)
   (2005/C 217/49)
   Proceso kalba: olandų
   
      Hoge Raad der Nederlanden2005 m. balandžio 22 d. sprendimu kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. balandžio 25 d., priimti prejudicinį sprendimą byloje Twoh International B. V. prieš Staatssecretaris van Financiën.
   
      Hoge Raad der Nederlanden prašo Teisingumo Teismo atsakyti į šį klausimą:
   Ar Šeštosios direktyvos (1) 28c straipsnio A skirsnio a punktas kartu su tarpusavio pagalbos direktyva (2) ir reglamentu (3) aiškintinas taip, kad jeigu gavimo valstybė narė pati nepateikė reikiamos informacijos, prekių išsiuntimo arba gabenimo valstybė narė turi pareikalauti, kad numanoma šių prekių gavimo valstybė pateiktų informaciją, ir atsižvelgti į jos atsakymą, tirdama prekių išsiuntimo arba gabenimo įrodymus?
   
      (1)  1977 m. gegužės 17 d. Tarybos direktyva 77/388/EEB dėl valstybių narių įstatymų, susijusių su apyvartos mokesčiais, suderinimo – Bendra pridėtinės vertės mokesčio sistema: vienodas apskaičiavimo pagrindas (OL L 145, p. 1).
   
      (2)  1977 m. gruodžio 19 d. Tarybos direktyva 77/799/EEB dėl valstybių narių kompetentingų institucijų tarpusavio pagalbos tiesioginio apmokestinimo srityje (OL L 336, p. 15) (Direktyvos 92/12/EB versija, OL L 76, p. 1).
   
      (3)  1992 m. sausio 27 d. Tarybos reglamentas (EEB) Nr. 218/92 dėl administracinio bendradarbiavimo netiesioginio apmokestinimo (PVM) srityje (OL L 24, p. 1).